

 **REPUBLIKA HRVATSKA**

 **BRODSKO – POSAVSKA ŽUPANIJA**

 **OPĆINA GUNDINCI**

 **Općinsko vijeće**

Na temelju članka 44. Zakona o poljoprivrednom zemljištu („Narodne novine“ broj 39/13, 48/15), članka 3. Pravilnika o uvjetima i načinu korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske i koncesije za ribnjake („Narodne novine“ broj 45/09) i članka 30. Statuta Općine Gundinci („Službeni vjesnik Brodsko-posavske županije“ br. 01/18), Općinsko vijeće Općine Gundinci na svojoj 27. sjednici održanoj 10. prosinca 2020. godine donijelo je

1. **IZMJENE PROGRAMA**

**korištenja sredstava ostvarenih od prodaje, zakupa, dugogodišnjeg zakupa i privremenog raspolaganja poljoprivrednog zemljišta u vlasništvu Republike Hrvatske**

**na području Općine Gundinci za 2020. godinu**

**Članak 1.**

Ovim Programom utvrđuje se korištenje sredstava ostvarenih od prodaje, zakupa, dugogodišnjeg zakupa i privremenog raspolaganja poljoprivrednog zemljišta u vlasništvu Republike Hrvatske na području Općine Gundinci za 2020. godinu.

**Članak 2.**

Sredstva se mogu se koristiti za programe katastarsko-geodetske izmjere zemljišta, sređivanje zemljišnih knjiga, uređenje ruralnog prostora izgradnjom i održavanjem ruralne infrastrukture vezane za poljoprivredu i akvakulturu, uređenja zemljišta u postupku komasacije i hidromelioracije, poboljšanje komunikacijskih veza sela i zaseoka popravkom i izgradnjom putne i kanalske mreže, materijal i usluga za sanaciju poljskih puteva, sanacija divljih odlagališta otpada, kao i za druge poticajne mjere za unapređenje poljoprivrede i poljoprivredne proizvodnje.

**Članak 3.**

Prihod od prodaje, zakupa, dugogodišnjeg zakupa i privremenog raspolaganja poljoprivrednim zemljištem u vlasništvu Republike Hrvatske planira se u II. izmjenama i dopunama Proračuna Općine Gundinci za 2020. godinu u ukupnom iznosu od 803.000,00 kn i to:

- prihod od zakupa i privremenog raspolaganja poljoprivrednog zemljišta 105.000,00 kn

- prihod od dugogodišnjeg zakupa poljoprivrednog zemljišta (koncesije) 100.000,00 kn

- prihod od prodaje poljoprivrednog zemljišta 598.000,00 kn.

**Članak 4**.

Financiranje poslova iz čl. 2 ove Odluke vršit će se na način da će se sredstva ostvarena od prodaje i zakupa udružiti s ostalim sredstvima koji su prihod Općine Gundinci te trošiti po planiranim pozicijama.

**Članak 5.**

Ovaj Program sastavni je dio II. izmjena i dopuna Proračuna Općine Gundinci za 2020. godinu i stupa na snagu osmog dana od dana objave u „Službenom vjesniku Brodsko-posavske županije“.

**OPĆINSKO VIJEĆE**

**OPĆINE GUNDINCI**

PREDSJEDNICA OPĆINSKOG VIJEĆA

**Marija Kadić**

KLASA: 400-08/19-01/25

URBROJ: 2178/05-02/20-2

Gundinci, 10. prosinca 2020.g.